Diari Oficial de la Generalitat Valenciana


Sumari del DOGV 4371, del 05-11-2002 (2002/11372)

RESOLUCIÓ de 31 de juliol de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de Modificació del art. 5 de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública en la Comunitat Valenciana (Codi núm. 8000523).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2002/11794


Data del document
:   31-07-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * conveni col·lectiu
    * empresa privada
    * menjador escolar

RESOLUCIÓ de 31 de juliol de 2002, de la Direcció General de Treball i Seguretat Laboral, per la qual es disposa el registre i la publicació de l'Acta de Modificació del art. 5 de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública en la Comunitat Valenciana (Codi núm. 8000523). [2002/11957]
  
Vista l'Acta de Modificació de l'Acord de la Unió Temporal d'Empreses Irco, SL, Hostemed, SL i Contalabor, SL (UTE Cuidadors-CV) sobre Regulació Laboral dels Cuidadors de Menjadors Escolars dels centres docents de titularitat pública en la Comunitat Valenciana, presentada davant d'esta Direcció General el dia 23 de juliol de 2002, firmat en data 29 de setembre de 2001, per la representació dels treballadors, es federacions FECOHT-CC OO-PV i FCHTJ-UGT-PV, i de l'empresa, el legal representant i membres del Comité de Gerència de la UTE, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda
  
Primer
  
Ordenar que siga inscrita en el Registre de Convenis Col·lectius de Treball d'esta Direcció General, i que siga dipositat el text original de l'Acord, amb notificació a la Comissió Negociadora.
  
Segon
  
Disposar que siga publicada en el Diari Oficial de la Generalitat Valenciana.
  
València, 31 de juliol de 2001. El director general de Treball i Seguretat Laboral: Román Ceballos Sancho.
  
Reunits a València, c/ Garrigues, 5 6é dta., en la seu de la UTE. Cuidadores - CV, a les 12 h. del divendres 29 de setembre de 2001, d'una part, el senyor Pascual A. Fernández Rodríguez, gerent únic i legal representant de l'empresa Unión Temporal de Empresas Irco, SL, Hostemed, SL y Contalabor, SL (UTE Cuidadores'C V), concessionari únic del servici de cuidadors de menjadors escolars de centres docents de titularitat pública; i els membres del Comité de Gerència de la UTE, senyor Bartolomé de la Torre Mesa (Irco, SL), senyor José Pérez Peris (Hostemed, SL) i el senyor Justo M. Ibáñez Chover (Contalabor, SL); i de l'altra, els senyors José Luis Correcher Parra i Manuel Silva Fernández en nom i representació de la Federació de Comerç, Hostaleria i Turisme de Comissions Obreres del País Valencià (FECOHT-CC OO.PV), i el senyor Gonzalo Aranda Hermoso en nom i representació de la Federació de Comerç, Hostelaria-Turisme i Joc de la Unió General de Treballadors del País Valencià (FCHTJ-UGT-PV).
  
Ambdues parts han subscrit el passat dia 26 de setembre de 2001 l'Acord sobre Regulació Laboral dels Cuidadors de Menjadors Escolars dels centres docents de titularitat pública a la Comunitat Valenciana.
  
Que de la lectura del referit Acord es desprén que s'ha produït l'omissió involuntària de dos paràgrafs en l'article 5é, que deixa incomplet el seu contingut.
  
Que, a la vista de l'això, les parts firmants esmenen el defecte observat en el sentit d'incorporar i integrar els paràgrafs omesos a l'art. 5é, la nova, completa i definitiva redacció del qual queda així:
  
«Article 5é. Atesa la naturalesa temporal de l'activitat dels menjadors dels col·legis públics, que se circumscriu al període comprés entre el dia 1 d'octubre i el 31 de maig, la contractació dels treballadors i de les treballadores integrats en el present Acord es realitzarà per mitjà de les modalitats contractuals legalment establides amb caràcter general, exceptuant els contractes en pràctiques i de formació, i preferentment ?atés que es tracta de llocs de treball permanents en els col·legis- la modalitat de contracte indefinit a temps parcial (abans fix-discontinu) per la duració del menjador durant el curs escolar, de 1-l'octubre al 31-maig. S'entendrà que tots els contractes indefinits a temps parcial ho són per la duració del menjador escolar, excepte pacte en contrari en què les parts expressament trenquen la dita presumpció.
  
Es podrà contractar sota la modalitat de contracte eventual per circumstàncies de la producció per una duració màxima de 12 mesos dins d'un període de 18 mesos.
  
Queda expressament prohibida la formalització d'acords o pactes de caràcter individual sobre hores complementàries.
  
S'establix un període de prova de 35 dies per a l'any 2001 i de 21 dies per a l'any 2002 i successius.
  
Els treballadors que pretenguen cessar en el seu treball hauran de comunicar-lo a l'empresa amb 15 dies d'antelació a la data de la baixa. L'incompliment del preavís donarà lloc al descompte corresponent. El dit preavís serà de 7 dies per a l'any 2002 i següents.»